Saint Joan (film)
<s>Saint Joan ( je britansko-američki historijski film snimljen 1957. u režiji Otta Premingera.</s><s>Predstavlja adaptaciju istoimene drame irskog pisca Georgea Bernarda Shawa.</s><s>Naslovna protagonistica, čiji lik tumači Jean Seberg, je francuska nacionalna heroina i mučenica Jean d'Arc.</s><s>Radnja filma započinje scenom sna u kojoj se francuski kralj Charles VII (čiji lik tumači Richard Widmark) godine 1456. sanja kako ga posjećuje Ivana, te se kroz flashbackove podsjeća kako je ona vodila njegovu vojsku protiv Engleza u Stogodišnjem ratu.</s>

<s>Saint Joan je prije premijere izazvala veliki publicitet zbog Premingerove odluke da glumicu koja bi trebala tumačiti naslovni lik pronađe putem javnog natječaja, a na kome je pobijedila mlada i nepoznata Jean Seberg.</s><s>Film je, međutim, neslavno propao i na kino-blagajnama i kod kritike, a kao razlog se najviše navodilo evidentno neiskustvo Sebergove, ali i scenaristička adaptacija Grahama Greenea koji je vlastito katoličanstvo pokušavao bez uspjeha pomiriti sa Shawovim kritičkim prikazom predstavnika Katoličke crkve.</s><s>Usprkos fijaska, Preminger je Sebergovoj ponudio još jednu šansu, te je tako sljedeće godine tumačila glavnu ulogu u filmu Dobar dan, tugo.</s>

<s>Uloge
 Richard Widmark ...</s><s>Dauphin, Charles VII
 Jean Seberg ...</s><s>Sv. Ivana Orleanska
 Richard Todd ...</s><s>Dunois, Kopile Orleansa
 Anton Walbrook ...</s><s>Cauchon - biskop Beauvaisa
 John Gielgud ...</s><s>Earl od Warwicka
 Felix Aylmer ...</s><s>Inkvizitor
 Archie Duncan ...</s><s>Robert de Baudricourt
 Harry Andrews ...</s><s>John de Stogumber
 Margot Grahame ...</s><s>Duchesse de la Tremouille
 Barry Jones ...</s><s>De Courcelles
 Francis de Wolff ...</s><s>La Tremouille
 Finlay Currie ...</s><s>Nadbiskup Rheimsa
 Victor Maddern ...</s><s>Engleski vojnik
 Bernard Miles ...</s><s>Glavni krvnik
 David Oxley ...</s><s>'Plavobradi',- Gilles de Rais
 Patrick Barr ...</s><s>Kapetan La Hire</s>

<s>Izvori</s>

<s>Vanjske veze</s>

<s>Američki filmovi
Britanski filmovi
Historijski filmovi
Dramski filmovi
Authority control 2</s>

